CELEX: 32019D1945
Language: fi
Date: 2018-11-19 00:00:00
Title: Neuvoston päätös (EU, Euratom) 2019/1945, annettu 19 päivänä marraskuuta 2018, hyväksynnän antamisesta sille, että Euroopan komissio tekee Euroopan atomienergiayhteisön (Euratom) ja Korean niemimaan energia-alan kehitysjärjestön (KEDO) välisen sopimuksen

26.11.2019   
               
               
                  FI
               
               
                  Euroopan unionin virallinen lehti
               
               
                  L 304/1
               
            
         NEUVOSTON PÄÄTÖS (EU, Euratom) 2019/1945,
         annettu 19 päivänä marraskuuta 2018,
         hyväksynnän antamisesta sille, että Euroopan komissio tekee Euroopan atomienergiayhteisön (Euratom) ja Korean niemimaan energia-alan kehitysjärjestön (KEDO) välisen sopimuksen
         EUROOPAN UNIONIN NEUVOSTO, joka
         ottaa huomioon Euroopan atomienergiayhteisön (Euratom) perustamissopimuksen ja erityisesti sen 101 artiklan toisen kohdan,
         ottaa huomioon Euroopan komission suosituksen,
         sekä katsoo seuraavaa:
         
                     (1)
                  
                  
                     Euratomin etujen suojelemiseksi KEDO:n jäsenyyden olisi jatkuttava toukokuun 2015 jälkeen, jotta KEDO:n kevytvesiydinreaktorihankkeen lakkauttamiseen ja KEDO:n toiminnan asianmukaiseen lakkauttamiseen liittyvät oikeudelliset ja taloudelliset kysymykset saataisiin lopullisesti ratkaistua.
                  
               
                     (2)
                  
                  
                     Euroopan atomienergiayhteisön (Euratom) ja Korean niemimaan energia-alan kehitysjärjestön (KEDO) välinen sopimus olisi tehtävä,
                  
               ON HYVÄKSYNYT TÄMÄN PÄÄTÖKSEN:
         
            Ainoa artikla
            Hyväksytään se, että Euroopan komissio tekee Euroopan atomienergiayhteisön (Euratom) ja Korean niemimaan energia-alan kehitysjärjestön (KEDO) välisen sopimuksen.
            Sopimuksen teksti on liitetty tähän päätökseen.
         
         
            Tehty Brysselissä 19 päivänä marraskuuta 2018.
            
               
                  Neuvoston puolesta
               
               
                  Puheenjohtaja
               
               F. MOGHERINI